**Tom Sestito** (28. syyskuuta 1987 Utica, New York, Yhdysvallat) on yhdysvaltalainen jääkiekkoilija, joka pelaa NHL-seura Pittsburgh Penguinsin organisaatiossa. Lähinnä hän pelaa Penguinsin farmiseurassa, AHL-joukkue Wilkes-Barre/Scranton Penguinsissa. Hän on pelityyliltään tappelija, jonka vahvuuksiin kuuluu koko, ärsyttäminen ja taklaaminen. Sestitolla on ollut kohtalaisen hyvät kiekolliset taidot farmissa ja junioreissa, mutta NHL:ään ne on kuitenkin varsin rajalliset. Myöskään hänen kaikki taklauksensa eivät ole sääntöjenmukaisia.

Ura
---

Sestito Columbus Blue Jacketsin paidassa joulukuussa 2010.
Sestito pelasi EmJHL-joukkue Syracuse Jr. Starsissa, jonka jälkeen Plymouth Whalers varasi hänet 93. pelaajana OHL:ään vuonna 2004. Sestito siirtyi joukkueeseen kaudeksi 2004–2005 ja teki 35 runkosarjaottelussa neljä tehopistettä. Kaudella 2005–2006 hän teki 57 runkosarjaottelussa tehot 10+10=20 ja 13 playoff-ottelussa tehot 5+2=7, jonka jälkeen Columbus Blue Jackets varasi Sestiton kolmannella kierroksella 85. pelaajana NHL:n varaustilaisuudessa 2006. Viimeisellä OHL-kaudellaan 2006–2007 hän teki runkosarjassa 64 tehopistettä ja oli 42 osumallaan Whalersin paras maalintekijä. Sestito voitti kauden päätteeksi OHL:n mestaruuden, J. Ross Robertson Cupin. Hän jakoi koko Memorial Cup -turnauksen pistepörssin voiton Vancouver Giantsin Michal Řepíkin ja Milan Lucicin kanssa tehoilla 2+5=7.

Maaliskuussa 2007 Sestito teki kolmivuotisen tulokassopimuksen Columbus Blue Jacketsin kanssa. Hän pelasi kauden 2007–2008 lähinnä farmijoukkue Syracuse Crunchissa, AHL:ssä, jossa tulokaskausi toi 66 runkosarjaottelussa tehot 7+16=23 sekä yhdeksässä playoff-ottelussa kolme maalia. Jäähyminuutteja kertyi yhteensä 259. Sestito teki kauden aikana myös NHL-debyyttinsä runkosarjan viimeisellä kierroksella 6. huhtikuuta 2008 St. Louis Bluesia vastaan. Hän keräsi ottelussa 17 jäähyminuuttia. Kauden 2008–2009 Sestito pelasi kokonaan farmissa ja kaudella 2009–2010 hän sai tililleen kolme NHL-ottelua. Heinäkuussa 2010 Sestito teki vuoden mittaisen ja kaksisuuntaisen jatkosopimuksen Blue Jacketsin kanssa.

Kaudella 2010–2011 Sestito pelasi lähinnä Blue Jacketsin uudessa farmijoukkueessa Springfield Falconsissa. Hän sai tililleen yhdeksän NHL-ottelua tehden niissä tehot 2+2=4. Sestiton NHL-uran avausmaali syntyi 15. joulukuuta 2010 Vancouver Canucksin Roberto Luongon taakse. NHL:n siirtotakarajalla helmikuussa 2011 Blue Jackets kauppasi hänet Philadelphia Flyersiin vaihdossa Greg Mooreen ja Michael Chaputiin. Sestito pelasi loppukaudella farmijoukkue Adirondack Phantomsissa 11 ottelua, kunnes käsivamma päätti hänen kautensa. Yhteensä Sestito keräsi AHL:ssä kauden aikana 237 jäähyminuuttia, joilla hän sijoittui liigan jäähypörssissä kuudenneksi. Kesäkuussa 2011 Sestito teki vuoden mittaisen jatkosopimuksen Flyersin kanssa. Kaudella 2011–2012 hän pelasi Flyersin NHL-joukkueessa 14 runkosarjaottelua. Heinäkuussa 2012 Sestito teki taas vuoden mittaisen jatkosopimuksen joukkueen kanssa.

Lokakuussa 2012 Sestito siirtyi NHL:n työsulun ajaksi Iso-Britannian EIHL-liigan Sheffield Steelersiin. Työsulun loputtua ja NHL-kauden 2012–2013 alettua tammikuussa 2013 Sestito pelasi yhden ottelun farmissa, jonka jälkeen hän nousi Flyersin NHL-kokoonpanoon. Joukkue kuitenkin asetti Sestiton siirtolistalle, josta Vancouver Canucks nappasi hänet maaliskuussa 2013. Sestito teki kauden aikana NHL:ssä yhteensä 30 runkosarja- ja yhdessä playoff-ottelussa kolme maalia. Toukokuussa 2013 hän teki kaksivuotisen, yksisuuntaisen ja 1,5 miljoonan dollarin arvoisen jatkosopimuksen Canucksin kanssa. Ensimmäisellä kokonaisella NHL-kaudellaan 2013–2014 Sestito teki 77 runkosarjaottelussa tehot 5+4=9. Hän voitti koko NHL:n jäähypörssin 213 minuutillaan.

Muuta
-----

Sestiton isoveli Tim on pelannut myös NHL:ssä. Nykyään hän pelaa New Jersey Devilsin organisaatiossa. Veljeksillä on italialaisia sukujuuria.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2003–2004 | Syracuse Jr. Stars | EmJHL | 31 | 13 | 16 | 29 | 137 | 6 | 5 | 6 | 11 | 32 |
| 2004–2005 | Plymouth Whalers | OHL | 35 | 1 | 3 | 4 | 88 | – | – | – | – | – |
| 2005–2006 | Plymouth Whalers | OHL | 57 | 10 | 10 | 20 | 176 | 13 | 5 | 2 | 7 | 29 |
| 2006–2007 | Plymouth Whalers | OHL | 60 | 42 | 22 | 64 | 135 | 19 | 11 | 6 | 17 | 57 |
|  | Plymouth Whalers | M-Cup | – | – | – | – | – | 5 | 2 | 5 | 7 | 6 |
| 2007–2008 | Syracuse Crunch | AHL | 66 | 7 | 16 | 23 | 202 | 9 | 3 | 0 | 3 | 57 |
|  | Columbus Blue Jackets | NHL | 1 | 0 | 0 | 0 | 17 | – | – | – | – | – |
| 2008–2009 | Syracuse Crunch | AHL | 52 | 8 | 12 | 20 | 168 | – | – | – | – | – |
| 2009–2010 | Syracuse Crunch | AHL | 36 | 10 | 7 | 17 | 138 | – | – | – | – | – |
|  | Columbus Blue Jackets | NHL | 3 | 0 | 0 | 0 | 7 | – | – | – | – | – |
| 2010–2011 | Syracuse Crunch | AHL | 46 | 11 | 21 | 32 | 192 | – | – | – | – | – |
|  | Columbus Blue Jackets | NHL | 9 | 2 | 2 | 4 | 40 | – | – | – | – | – |
|  | Adirondack Phantoms | AHL | 11 | 2 | 1 | 3 | 45 | – | – | – | – | – |
| 2011–2012 | Adirondack Phantoms | AHL | 34 | 9 | 8 | 17 | 120 | – | – | – | – | – |
|  | Philadelphia Flyers | NHL | 14 | 0 | 1 | 1 | 83 | – | – | – | – | – |
| 2012–2013 | Sheffield Steelers | EIHL | 17 | 8 | 11 | 19 | 69 | – | – | – | – | – |
|  | Adirondack Phantoms | AHL | 1 | 0 | 0 | 0 | 2 | – | – | – | – | – |
|  | Philadelphia Flyers | NHL | 7 | 2 | 0 | 2 | 12 | – | – | – | – | – |
|  | Vancouver Canucks | NHL | 23 | 1 | 0 | 1 | 53 | 1 | 0 | 0 | 0 | 2 |
| 2013–2014 | Vancouver Canucks | NHL | 77 | 5 | 4 | 9 | 213 | – | – | – | – | – |
| 2014–2015 | Utica Comets | AHL | 10 | 1 | 0 | 1 | 20 | – | – | – | – | – |
|  | Vancouver Canucks | NHL | 3 | 0 | 1 | 1 | 7 | – | – | – | – | – |
| 2015–2016 | Wilkes-Barre/Scranton Penguins | AHL | 41 | 5 | 9 | 14 | 104 | 7 | 1 | 3 | 4 | 52 |
|  | Pittsburgh Penguins | NHL | 4 | 0 | 1 | 1 | 19 | – | – | – | – | – |
| 2016–2017 | Wilkes-Barre/Scranton Penguins | AHL | 33 | 6 | 10 | 16 | 121 | 5 | 1 | 0 | 1 | 13 |
|  | Pittsburgh Penguins | NHL | 13 | 0 | 2 | 2 | 48 | – | – | – | – | – |
| 2017–2018 | Wilkes-Barre/Scranton Penguins | AHL | 37 | 6 | 9 | 15 | 95 | 1 | 0 | 0 | 0 | 0 |
| 8 kautta | yhteensä | NHL | 154 | 10 | 11 | 21 | 499 | 1 | 0 | 0 | 0 | 2 |
| 10 kautta | yhteensä | AHL | 367 | 65 | 93 | 158 | 1207 | 22 | 5 | 3 | 8 | 122 |

Lähteet
-------

* Tom Sestito The Internet Hockey Databasessa (englanniksi)
* Tom Sestito Legends of Hockey -sivustolla (englanniksi)
* Tom Sestito *Elite Prospects*. Everysport Media Group AB.  (englanniksi)

### Viitteet

1. ↑  Tom Sestito – The Hockey News (englanniksi)
2. ↑  Tom Sestito – Vancouver – NHL – Jatkoaika.com – Kaikki jääkiekosta
3. 1 2 3  Tom Sestito The Internet Hockey Databasessa (englanniksi)
4. 1 2  Tom Sestito *Elite Prospects*. Everysport Media Group AB.  (englanniksi)
5. ↑  Blue Jackets Sign 2006 Draft Pick Tom Sestito  27.3.2007. COLUMBUS, OHIO:  Columbus Blue Jackets. Viitattu 19.8.2014. (englanniksi)
6. ↑  Blue Jackets Re-Sign Left Wing Tom Sestito  15.7.2007. COLUMBUS, OHIO:  Columbus Blue Jackets. Viitattu 19.8.2014. (englanniksi)
7. ↑  We Like Our Team  28.2.2011. Philadelphia Flyers. Viitattu 19.8.2014. (englanniksi)
8. ↑  NHL: Siirtotakarajalla tapahtui  1.3.2011. Jatkoaika.com. Viitattu 19.8.2014.
9. ↑  RFA's Nodl-Sestito Signed  27.6.2011. Philadelphia Flyers. Viitattu 19.8.2014. (englanniksi)
10. ↑  Ericsson jatkaa Detroitissa, Nashville osti Dumontin ulos, Ehrhoff jättisopimuksella Buffaloon  1.7.2011. Jatkoaika.com. Viitattu 19.8.2014.
11. ↑  Hughes, Travis: Tom Sestito signs 1-year deal with Flyers *Broad Street Hockey*.  9.7.2012. Vox Media.  Arkistoitu 21.5.2014. Viitattu 19.8.2014. (englanniksi)
12. ↑  Sestitokin mieltyi Britanniaan  8.10.2012. Jatkoaika.com. Viitattu 19.8.2014.
13. ↑  Canucks claim Tom Sestito off waivers  1.3.2013. Vancouver, B.C.:  Vancouver Canucks. Viitattu 19.8.2014. (englanniksi)
14. ↑  Canucks sign Tom Sestito  29.5.2013. Vancouver, B.C.:  Vancouver Canucks. Viitattu 19.8.2014. (englanniksi)